|  |  |
| --- | --- |
| Название работы | Квазимемлекеттік сектордағы комплаенс институтының қызметін жетілдіру |
| Краткое содержание работы (основные выводы) | Комплаенс жаңадан енгізілген институт болғандықтан бұл бағытта отандық зерттеулер аз. Бар зерттеулер комплаенс-қызметін жан-жақты қамтымаған, оның жекелеген элементтерін зерттеумен шектелген.  Ашық ақпарат көздері мәліметтері, мониторинг есебі, онлайн-сауалнама нәтижесі мен сарапшылардың пікірлерін қорыта келгенде КМС субьектілеріндегі комплаенс-қызметте келесідей өзекті мәселелердің бар екені айқындалды. Олар:  *Біріншіден:* тікелей басшылыққа тәуелділік, басшылар белсенділігі мен кадр әлеуетінің төмендігі;  *Екіншіден:* сыбайлас жемқорлыққа қарсы басшылық құжаттардың тиісті деңгейде қолданылмауы;  *Үшіншіден:* ашықтық принциптерінің төмендігі мен бизнес-процестердің автоматтандырылмауы;  *Төртіншіден:* жұмыс тиімділігін бағалау механизмінің жетілдірілмеуі.  Осылайша, аталған мәселелер КМС субьектілеріндегі ішкі бақылауды ұйымдастыру, үйлестіру жұмыстарының жеткіліксіз тұстарын зерделеп, жетілдіру қажеттігін көрсетеді.  Зерттеуден комплаенстің кез-келген экономика саласының міндетті құрамдас бөлігіне айналғанынын, тәуекелдерді анықтау, алдын алу, жалпы ұйымның беделін сақтауда тиімді құралға айналғанын көрсетті.  Халықаралық тәжірибеде комплаенстің тәуелсіз қызметі, ашықтығы, басқарушы органға есептілігі принциптері алдыңғы кезекке қойылған. Бұған көз жеткізген АҚШ, Ұлыбритания, Франция елдері заңнамаларында шетелдік серіктестерінде тиімді комплаенстің болуын міндеттейтін нормалар енгізген.  Зерттеуден комплаенстің ТМД кеңістігінде жаңа даму сатысында екенін көрдік. Ресейде комплаенсті аутсорсингке беру тәжірибесінің енгенін, Украина халықаралық стандарт талаптарымен жұмысқа көшкенін, Өзбекстанда рейтингтік бағалау тәжірибелерінің енгізіліп жатқанын анықтадық. Әрбір елдің тәжірибесінде өзіндік артықшылықтары мен өзекті мәселелері бар екенін білдік.  Халықаралық және отандық зерттеушілер еңбектерін, заңнаманы зерделеу нәтижелері, мониторинг, онлай-сауалнама, сұқбат қорытындылары мен сарапшылардың пікірлері негізінде біздің пайымдауымызша комплаенс-қызметтің жұмыс тиімділігін тежеп отырған төрт негізгі фактор бар. Атап айтқанда: тікелей басшылыққа тәуелділік; бизнес-процестердің автоматтандырылмауы; кадр әлеуетінің төмендігі, жұмыс тиімділігін бағалау механизмінің жетілдірілмеуі. |
| Название предмета (в рамках которого подготовлена работа) | Квазимемлекеттік сектор субьектілеріндегі сыбайлас жемқорлыққа қарсы комплаенс-қызметі |
| Направление работы | Мемлекеттік басқару |
| Команда (участники проекта) | - Қалауов Нұржауған Серікұлы, магистрант  - Давлетбаева Жұлдыз Жетпісбайқызы, МСҰМ профессоры, ә.ғ.к |
| Методы исследования | * стратегиялық құжаттар мен нормативтік құқықтық актілерге, ұйымдардың интернет-ресурстарына, ашық ақпарат көздеріне статистикалық, салыстырмалы және контент-талдау; * SWOT-талдау; * онлайн-сауалнама; * сарапшылық сұхбат. |
| Обратная связь: справка о внедрении результатов работы для подтверждения практической ценности разработанных рекомендаций и предложений | Магистрлік жобаны аясында зерттеу жұмысының құрылымына кіретін мәселелер бойынша ғылыми журналдарда 2 мақала жарияланды:   * Жас ғалымдар, докторанттар, магистранттар және студенттердің ғылыми еңбектерінің халықаралық жинағы. Семей: Alikhan Bokeikhan University, 2023. - №20- 87 б. УДК 343.35 Заң ғылымдары, Қалауов Н.С., Давлетбаева Ж.Ж.   «Квазимемлекеттік сектор субьектілеріндегі комплаенс-офицерлер қызметінің тиімділігін арттыру».   * Қ.Жұбанов атындағы Ақтөбе өңірлік университетінің Хабаршысы, №4 (74), желтоқсан, 2023, ҒТАМР 10.01 Экономика және құқық. Қалауов Н.С, Давлетбаева Ж.Ж «Квазимемлекеттік сектордағы комплаенс институтын енгізудегі өзекті мәселелер».   Магистрлік жобаны аясында жасалған баяндамалар мен өткізілген талқылаулар:   * Қазақстан Республикасы Бас Прокуратурасының жанындағы Құқық қорғау академиясында «Сыбайлас жемқорыққа қарсы іс-қимылдың өзекті мәселелері» тақырыбындағы конференциясында *(21.05.2024ж)* «Квазимемлекеттік сектор субьектілеріндегі комплаенс-қызметінің өзекті мәселелері» тақырыбында баяндама жасалды; * Сыбайлас жемқорлыққа қарсы комплаенс-қызмет мәселелері жөніндегі халықаралық *(25.04.2024 ж)* және республикалық *(29.02-01.03.2024 ж)* семинарларда жоба талқыланды. |
| Продвижение и распространение результатов (каналы распространения) | Зерттеу нәтижелері жемқорлыққа қарсы іс-қимыл, соның ішінде ішкі бақылау туралы зерттеулер қатарын толықтырады. Зерттеу нәтижесі аясында жасалған ұсынымдарды уәкілетті орган КМС субьектілеріндегі комплаенс-қызметін жетілдіру жұмыстарына негіздеме ретінде қолдануына болады.  Сондай-ақ, зерттеуде көрсетілген тәжірибелер мен негіздемелер, ұсынымдар КМС субьектілеріндегі комплаенс-қызметі үшін де пайдалы болмақ. Ұсынымдар ішкі бақылау тиімділігін арттырып, жемқорлық тәуекелдерін азайтуға мүмкіндік береді. |
| Трудности (что мешало и могло помешать, как вы с этим справились) | Онлайн-сауалнама мен сарапшылық сұхбат жүргізуде аздаған қиындықтар болды |
| Прилагаемые материалы: отчет (pdf), презентация, дополнительные материалы (вопросник, видео, тизер, ссылки на публикации в соц сетях | Презентациялар; сауалнамалар |
| Ключевые слова | Сыбайлас жемқорлық, квазимемлекеттік сектор, комплаенс-қызметі, халықаралық тәжірибе. |